SL Uradni list Evropske unije L 209/13

IZVEDBENA UREDBA KOMISIJE (EU) 2017/1467

z dne 11. avgusta 2017

o spremembi Uredbe (EU) št. 1255/2010 glede uvozne tarifne kvote za proizvode „baby beef“ s poreklom s Kosova (*1)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti točke (b) prvega odstavka člena 187 Uredbe,

ob upoštevanju naslednjega:

(1) Uredba Komisije (EU) št. 1255/2010 (2) določa podrobna pravila za upravljanje uvoznih tarifnih kvot za proizvode „baby beef“.

(2) Uredba Sveta (ES) št. 1215/2009 (3) določa letno uvozno tarifno kvoto 475 ton za proizvode „baby beef“ s carinskega območja Kosova (*1).

(3) Komisija je sprejela Izvedbeno uredbo (EU) št. 374/2012 (4) o spremembi Uredbe (EU) št. 1255/2010 za odprtje in določitev upravljanja letnih uvoznih tarifnih kvot za proizvode „baby beef“ s poreklom s Kosova (*1).

(4) Stabilizacijsko–pridružitveni sporazum med Evropsko unijo in Evropsko skupnostjo za atomsko energijo na eni strani ter Kosovom (*1) na drugi strani (v nadaljnjem besedilu: Sporazum) je bil v imenu Unije sklenjen s Sklepom Sveta (EU) 2016/342 (5) in je novi instrument, ki ureja trgovinske odnose s Kosovom (*1). Člen 28(3) Sporazuma določa tarifno kvoto 475 ton za proizvode „baby beef“ s carinskega območja Kosova (*1). Posledično je bila tarifna kvota za proizvode „baby beef“, določena v prvem pododstavku člena 3(2) Uredbe (ES) št. 1215/2009, z Delegirano uredbo Komisije (EU) 2017/1464 (6) določena na nič.

(5) Uredbo (EU) št. 1255/2010 bi bilo zato treba ustrezno spremeniti.

(6) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1

V Prilogi VIIa k Uredbi (EU) št. 1255/2010 bi bilo treba polje 8 nadomestiti z naslednjim besedilom:

„8. Podpisani …, v imenu pooblaščenega organa izdaje (polje 9) potrjujem, da je bilo zgoraj poimenovano blago zdravstveno pregledano v …v skladu s priloženim veterinarskim spričevalom z dne …, da ima poreklo in prihaja s Kosova (*2) ter natančno ustreza opredelitvi iz Priloge II k Stabilizacijsko-pridružitvenemu sporazumu med Evropsko unijo in Evropsko skupnostjo za atomsko energijo na eni strani ter Kosovom (*2) na drugi strani (UL L 71, 16.3.2016, str. 3).“

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 11. avgusta 2017 Za Komisijo Predsednik Jean-Claude JUNCKER

(*1) To poimenovanje ne posega v stališča o statusu ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.

(1) UL L 347, 20.12.2013, str. 671.

(2) Uredba Komisije (EU) št. 1255/2010 z dne 22. decembra 2010 o določitvi podrobnih pravil za uporabo uvoznih tarifnih kvot za proizvode „baby beef“ s poreklom iz Bosne in Hercegovine, Hrvaške, Nekdanje jugoslovanske republike Makedonije, Črne gore, Srbije in s Kosova * (UL L 342, 28.12.2010, str. 1).

(3) Uredba Sveta (ES) št. 1215/2009 z dne 30. novembra 2009 o uvedbi izjemnih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije (UL L 328, 15.12.2009, str. 1).

(4) Izvedbena uredba Komisije (EU) št. 374/2012 z dne 26. aprila 2012 o spremembi Uredbe (EU) št. 1255/2010 o določitvi podrobnih pravil za uporabo uvoznih tarifnih kvot za proizvode „baby beef“ s poreklom iz Bosne in Hercegovine, Hrvaške, Nekdanje jugoslovanske republike Makedonije, Črne gore in Srbije (UL L 118, 3.5.2012, str. 1).

(5) Sklep Sveta (EU) 2016/342 z dne 12. februarja 2016 o sklenitvi Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom * na drugi strani, v imenu Unije (UL L 71, 16.3.2016, str. 1).

(6) Delegirana uredba Komisije (EU) 2017/1464 z dne 2. junija 2017 o spremembi Uredbe Sveta (ES) št. 1215/2009 v zvezi s trgovinskimi koncesijami, odobrenimi Kosovu * zaradi začetka veljavnosti Stabilizacijsko-pridružitvenega sporazuma med Evropsko unijo in Evropsko skupnostjo za atomsko energijo na eni strani ter Kosovom na drugi strani (glej stran 1 tega Uradnega lista).

(*2) To poimenovanje ne posega v stališča o statusu ter je v skladu z RVSZN 1244/1999 in mnenjem Meddržavnega sodišča o razglasitvi neodvisnosti Kosova.